stanford-oval/wikipedia huggingface dataset:
Tatsjana Myslivtšik

| Tatsjana Myslivtšik> Henkilötiedot |
| --- | --- |
Koko nimi:  Tatsjana Myslivtšik
Syntynyt: 15. marraskuuta 1989 (ikä 34)
Kansalaisuus:   Valko-Venäjä
Lentopalloilija
Pituus:  181 cm
Nyk. joukkue:   LP Viesti LP Salo
Sarja:  Lentopallon Mestaruusliiga
Pelaajaura
Ammattilaisjoukkueet
2007-2014 2014-2015 2015–2016 :   Mintšanka Minsk  LP-Vampula   LP Viesti 
Tatsjana Myslivtšik (s. 15. marraskuuta 1989) on valkovenäläinen lentopalloilija, joka edustaa salolaista LP Viestiä.
Kotimaassaan Valko-Venäjällä Myslivtšik edusti Mintšanka Minskin joukkuetta saavuttaen seitsemän perättäistä mitalia, kruununa maan mestaruus 2010.
Myslivtšik siirtyi Mestaruusliigaan kaudeksi 2014-2015 liiganousija LP-Vampulan joukkueeseen. Joukkue selviytyi puolivälieriin, jossa se kärsi 0-3-otteluvoitoin tappion tulevalle mestarijoukkueelle LP Viestille.
Salolaisjoukkue solmi Myslivtšikin kanssa vuoden mittaisen sopimuksen 18.3.2015. Kausi LP Viestissä katkesi joulukuun alussa tulleesseen polvivammaan. Joukkue saavutti kaudella Suomen Cupin voiton ja SM-hopean.
Myslivtšik on pelipaikaltaan passari ja hänen pituutensa on 181 cm.
Mestaruusliigan runkosarjassa ja pudotuspeleissä

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2014-15 | LP Vampula | 22 | 82 | 21 | 21 |
| 2015-16 | LP Viesti | 12 | 21 | 3 | 8 |

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2013-14 | LP Vampula | 3 | 3 | 0 | 1 |
Tahkunan majakka

Tahkunan majakka
| --- | --- |
Sijainti:  Hiidenmaa, Viro
| --- | --- |
Arkkitehti:  Alexander Gordon (d) 
Korkeus:  42,6 m 
Luokitus:  arkkitehtuurillinen kulttuuriperintökohde (d)  (1999) 
| --- | --- |
Valmistunut:  1875
| --- | --- |
Valon korkeus:  43 m 
Valonkanto:  22 km
Valon ominaisuudet:  LFl(2) W 15s 
| --- | --- |
ARLHS:  EST014 
Admiralty:  C3754 
List of Lights:  10671 
MarineTraffic:  1000005844 
NGA:  116-12728 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tahkunan majakka sijaitsee Virossa Hiidenmaan pohjoiskärjessä. Venäjän tsaari osti majakan Pariisin maailmannäyttelystä vuonna 1871.
Majankan rakenne

Tahkunan majakka on rakennettu Hiidenmaan pohjoiskärkeen. Valurautaisen majakan rakennustyöt aloitettiin vuonna 1873. Majakka on koottu valurautaosista insinööri Alexander Gordonin kehittämää menetelmää käyttäen. Tällaisia majakoita pystytetty ainakin vuodesta 1841. Järjestelmä perustuu tehtaassa esivalmistettuihin osiin, jotka tehtiin Ranskassa. Menetelmän ansiosta korkean tornin pysytys osoittautui suhteellisen helpoksi ja nopeaksi. Se on Viron korkein valuurautainen majakka.
Aiheesta muualla

Kuvia tai muita tiedostoja aiheesta Tahkunan majakka Wikimedia Commonsissa
The Life and Travels of Mrs Suvi - Tahkuna lighthouse Comments Feed (Arkistoitu – Internet Archive) (englanniksi) (Blogi)
Lighthouses of Northwestern Estonia (Arkistoitu – Internet Archive) (englanniksi)
Molloy, David John: The First Landfall: Historic Lighthouses of Newfoundland and Labrador, s. 75–.  Breakwater Books, 1994.  ISBN 978-1-55081-096-7.  Teoksen verkkoversio. Valurautamajakoista.
The Brain Storm

The Brain Storm on vuonna 2011 julkaistu komediallinen lyhytelokuva. Elokuvan pääosia esittävät Mel Gibson, Jamie Foxx ja Garry Shandling. Elokuvan on ohjannut Jeff Roe.
Aiheesta muualla

The Brain Storm Internet Movie Databasessa (englanniksi)
Tara (buddhalaisuus)

Valkoinen ja Vihreä Tara kuvattuna vierekkäin thangka-maalauksessa
Tara (sanskritiksi तारा, tiibetiksi སྒྲོལ་མ, dölma) on buddhalaisuuteen liittyvä hahmo, joka pidetään yleisesti Avalokiteshvaran naispuolisena aisaparina.
Alkuperä ja asema buddhalaisuudessa

Vajrayana-koulukunnassa Tara on buddha eli täysin valaistunut olento. Tiibetinbuddhalaisuudessa Taraa pidetään suoranaisena jumalana ja on jumaliston tunnetuin heti Avalokiteshvaran jälkeen. Mahayana-buddhalaisuudessa Tara on sen sijaan bodhisattva kuten Avalokiteshvara. Theravada-buddhalaisten keskuudessa Taran asemaa ei juurikaan tunnusteta.
Taran alkuperästä on useita eri versioita: toisinaan hänen sanotaan syntyneen lootuksesta, joka kellui Avalokiteshvaran kyyneleessä, tai sitten suoraan kyyneleestä. Tiibetissä yleinen uskomus on, että Tara on uudelleensyntynyt hurskas ja hyveellinen nainen.
Taran eri muodot

Taralla on useita eri muotoja, joita kuvataan eri väreillä, mutta ehdottomasti suosituimpia ovat Valkoinen Tara ja Vihreä Tara. Yhteensä Taralla katsotaan olevan 21 eri muotoa. Vihreä ja Valkoinen Tara ovat suosittuja kuva-aiheita buddhalaisessa taiteessa, kuten thangka-maalauksissa. Muita Taran muotoja ovat:
| Nimi | Väri | Symboloi |
| --- | --- | --- |
| Ugra-Tara tai Ekajata | sininen | vihamielisyyttä |
| Kurukulla | punainen | rakkautta |
| Bhrikuti | keltainen | viha |
Taran eri muodot > Vihreä Tara

Vihreä Tara on perimätiedon mukaan nepalilainen prinsessa. Joidenkin mukaan Vihreä Tara on alkuperäinen Tara, ja kuvataan usein istumassa lootusasennossa oikean jalan roikkuessa sekä pitelevän sinistä sulkeutunutta lootuksenkukkaa.
Vihreän Taran tunnetuin mantra on: om tare tuttare ture svaha.
Taran eri muodot > Valkoinen Tara

Valkoisen Taran katsotaan olevan uudelleensyntynyt kiinalainen prinsessa, joka edustaa puhtautta ja kuvataan joko seisomassa Avalokiteshvaran kanssa tai yksinään lootusasennossa. Valkoisen Taran katsotaan myös olevan kaikkien buddhien äiti.
Valkoisen Taran tunnetuin mantra on: om tare tuttare ture mama ayuh punya jnana pustime kuru svaha.
Galleria

Vihreä Tara thangka-maalauksessa
Mongolialainen Valkoista Taraa esittävä thangka-maalaus
Karakullaa esittävä patsas
Taralle omistettu Namdrolingin luostari Karnatakassa, Intiassa
The Break-Up

| The Break-Up |
| --- | --- |

Ohjaaja:  Peyton Reed
Käsikirjoittaja:   Vince Vaughn (tarina)  Jeremy Garelick  Jay Lavender 
Tuottaja:   Vince Vaughn  Scott Stuber 
Säveltäjä:  Jon Brion
Kuvaaja:  Eric Alan Edwards
Leikkaaja:  Dan Lebental
Pääosat:   Vince Vaughn  Jennifer Aniston 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  UIP-Dunafilm Netflix
Ensi-ilta:  2. kesäkuuta 2006
Kesto:  108 minuuttia
Alkuperäiskieli:  Englanti
Budjetti:  52 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Break-Up on vuonna 2006 tehty elokuva, jonka pääosissa on Jennifer Aniston ja Vince Vaughn. Komedian on ohjannut Peyton Reed.
Näyttelijät

| 0 | 1 | 2 |
| --- | --- | --- |
|  Vince Vaughn  | … |  Gary Grobowski    |
|  Jennifer Aniston  | … |  Brooke Meyers   |
|  Joey Lauren Adams  | … |  Addie    |
|  Cole Hauser  | … |  Lupus Grobowski, Garyn veli   |
|  Jon Favreau  | … |  Johnny O    |
|  Jason Bateman  | … |  Riggleman    |
|  Judy Davis  | … |  Marilyn Dean    |
|  Justin Long  | … |  Christopher    |
|  John Michael Higgins  | … |  Richard Meyers, Brooken veli    |
|  Ann-Margret  | … |  Wendy Meyers, Brooken äiti    |
|  Vincent D'Onofrio  | … |  Dennis Grobowski, Garyn toinen veli   |
|  Peter Billingsley  | … |  Andrew    |
|  Mary-Pat Green  | … |  Mischa    |
|  Keir O'Donnell  | … |  Paul    |
|  Geoff Stults  | … |  Mike   |
Tatsuhiko Seta

| Henkilötiedot |
| --- | --- | --- |
Koko nimi: Tatsuhiko Seta
Syntymäaika: 15. tammikuuta 1952 (ikä 72)
Syntymäpaikka: Morioka, Japani
Kansalaisuus:  Japani
Pelipaikka: Maalivahti
Pituus: 182 cm
Seurat
| Vuodet | Seura | O (M) |
| 1970–1980 1982–1986 | Hitachi Hitachi | 164 (0) 0 (0) |
Maajoukkue
| 1973–1980 | Japani | 25 (0) |
 Seurajoukkueuran tilastot kattavat vain kansalliset sarjat.
Tatsuhiko Seta (jap. 瀬田 龍彦, Seta Tatsuhiko; s. 15. tammikuuta 1952 Morioka) on japanilainen entinen jalkapalloilija.
Jalkapallomaajoukkue

Seta debytoi Japanin maajoukkueessa toukokuussa 1973. Hän on pelannut 25 maaottelua.
Aiheesta muualla

National Football Teams
Alajõe (kunta)

| Alajõe |
| --- | --- |
 lippu:  vaakuna
 Alajõen kunta sijaitsi Itä-Virumaalla.
Valtio:  Viro
Maakunta:  Itä-Virumaa
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  109,61 km²
Väkiluku (2011):  614
 – Väestötiheys:  5,6 as./km²
 
 www.alajoevv.ee 
Infobox OKVirheellinen NIMI-arvo: 
Alajõen kunta (vir. Alajõe vald) oli kunta Virossa, Itä-Virumaassa. Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi.
Kunnan väkiluku oli vuoden 2016 alussa 610. Kunnan pinta-ala oli 109,61 km².[lähde? ]
Kylät

Alajõe - Karjamaa - Katase - Remniku - Smolnitsa - Uusküla - Vasknarva
Väestö

Vuoden 2011 väestönlaskennan mukaan Alajõen kunnassa oli 320 asukasta, joista 51 (15,9 %) oli virolaisia, 237 (74,1 %) venäläisiä ja 27 (8,4 %) muita kansallisuuksia.
Aiheesta muualla

Kuvia tai muita tiedostoja aiheesta Alajõe (kunta) Wikimedia Commonsissa
Alajõe paisjärv

| Alajõe paisjärv |
| --- | --- |
Valtiot:  Viro
Maakunnat:  Tartumaa
Kunnat:  Peipsiäären kunta
Koordinaatit:  58°31′48″N, 26°57′07″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kääpa jõen valuma-alue
Järveen tulevat joet:  Kääpa jõgi
Laskujoki:  Kääpa jõgi 
Järvinumero:  VEE2086150
Mittaustietoja
Pinnankorkeus:  56,2 m  mpy. 
Pituus:  1,2 km  
Leveys:  0,08 km  
Rantaviiva:  2,777 km  
Pinta-ala:  4,4 ha  
Saaria:  1 
 fiAlajõe paisjärv 
Alajõe paisjärv on Virossa Tartumaalla Peipsiäären kunnan Alajõen kylässä sijaitseva patojärvi.
Maantietoa

Patojärvi on 1 200 metriä pitkä, 80 metriä leveä, ja sen pinta-ala on 4,4 hehtaaria. Siinä on kapeassa uomassa yksi saari. Se on muodostunut Kääpa jõen yläjuoksulla, kun sen uoma on padottu maapadolla jokilaaksoonsa. Järven rantaviivan pituus on 2 780 metriä pitkä. Järven ympäristössä on pienen Alajõen kylän osittain viljeltyjä peltomaita, jonka asutus sijaitsee pääosin järven etelä- tai pohjoisrantojen tuntumassa. Monen talon lähellä on järvessä laituri.
Vesistösuhteita

Alajõe paisjärv kuuluu Kääpa jõen valuma-alueeseen, jossa järvi on joen läpivirtausjärvi. Järvi sijaitsee Kääpa jõen latvoilla ja järveltä on matkaa 13 kilometriä Kaiu järvelle. Kääpa jõgi on Kullavere jõen sivu-uoma ja järveltä on matkaa jokien yhtymäkohtaan 26 kilometriä. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Tero Nieminen

Tero Nieminen (s. 20. toukokuuta 1973) on suomalainen jalkapalloerotuomari. Hän aloitti uransa Veikkausliigassa vuonna 2003 ja päätti sen lokakuussa 2015. Yhteensä Nieminen tuomitsi Veikkausliigassa 170 ottelua. Vuoden erotuomariksi hänet valittiin kahdeksan kertaa peräkkäin vuosina 2007–2014. Kansainvälisenä FIFA-erotuomarina Nieminen toimi vuodet 2008–2011. Koulutukseltaan hän on luokanopettaja.
Alex Karras

Alex Karras
Alexander George ”Alex” Karras (15. heinäkuuta 1935 – 10. lokakuuta 2012) oli yhdysvaltalainen amerikkalaisen jalkapallon pelaaja, showpainija ja näyttelijä. Hän pelasi Detroit Lionsissa vuosina 1958–1962 ja 1964–1970.
Karras syntyi kreikkalaissyntyiselle lääkäri-isälle Garyssä, Indianassa. Hän voitti vuoden 1957 Outland-palkinnon, tuli nimitetyksi NFL:n 1960-luvun vuosikymmenjoukkueeseen ja sai vuonna 1991 paikan College Football Hall of Famessa.
Näyttelijänä Karras esiintyi muun muassa Taylor Hackfordin elokuvassa Kaikki pelissä (1984) sekä television tilannekomediasarjassa Webster (1983–1989).
Allgemeine Zeitung (Namibia)

| Allgemeine Zeitung |
| --- | --- |

ISSN:  ISSN 1560-9421
Levikki:  4000
Perustettu:  1916
Sitoutuneisuus:  liberaalikonservatismi
Kotikunta:   Windhoek, Namibia
Kotimaa:  Namibia
Kieli:  saksa
Aiheesta muualla
Kotisivu
Allgemeine Zeitung on saksankielinen sanomalehti, joka ilmestyy Windhoekissa, Namibiassa, ja sen omistaa paikallinen Namibia Media Holdings. Lehti edustaa profiililtaan liberaalikonservatismia.
Lehti aloitti toimintansa vuonna 1916, mikä tekee siitä maan vanhimman sanomalehden. Levikki on noin 4000 kappaletta maassa, jossa on arviolta 15 000 saksankielistä.
ABC (albumi)

| ABC Pelle Miljoona & Rockers |
| --- | --- | --- |

Studioalbumin tiedot
 Äänitetty : 1993 Musicmakers Studio, Helsinki
 Julkaistu: huhtikuussa 1993
 Tuottaja(t): Hannu Leidén
 Tyylilaji: rock
 Kesto: 42.13
 Levymerkki: Pyramid
Pelle Miljoona & Rockersin muut julkaisut
| Si Si Live 1992 | ABC 1993 | OK! 1994 |
ABC on Pelle Miljoona & Rockers -yhtyeen toinen, ja Pelle Miljoonan 17. albumi. Se julkaistiin keväällä 1993 LP:nä ja CD:nä.
Kappaleet

Kaikki kappaleet säveltänyt ja sanoittanut Pelle Miljoona ja sovittanut Rockers, ellei toisin mainita.
Hurjat pojat – 3.49
Lisää viihdettä – 3.28
Sä oot tähti – 2.38 (säv. ja san. Tumppi Varonen)
Lohduton laulu – 4.28
Vieraantumisen ABC – 3.25
Rikoin lakia – 2.29 (säv. ja san. Sonny Curtis, sov. The Clash, suom. san. Pelle Miljoona)
Rock'n'roll baby – 3.45
Vanha rakkaus – 3.19 (säv. ja san. Tumppi Varonen)
Paha henki – 3.48
Kasvot ikkunassa – 3.08 (säv. ja san. Tumppi Varonen)
Hengissä – 3.55
Kaunis on maailmain – 3.57
Kokoonpano

Pelle Miljoona – rummut, laulu
Tumppi Varonen – bassot, laulu
Crazy Heiskanen – kitarat
Kokoonpano > Vierailevat muusikot

Heikki Keskinen, Simo Salminen, Mikael Långbacka – torvet ja niiden sovitus
Elisa Korjus, Maria Hänninen, Jypä, Jani, Hannu – kuorotytöt ja -pojat
Ari Taskinen – koskettimet
Pete Raijos – kilkuttimet
Kokoonpano > Tuotanto

Hannu Leidén – tuottaja, äänittäjä, miksaaja
Mika Jussila – masteroija (Finnvox)
Boy Blue Riipinen – kansikuva
Tapiolan terveysasema

| Tapiolan terveysasema |
| --- | --- |

Osoite:  Ahertajantie 2, 02100 Espoo
Sijainti:  Tapiola, Espoo
Koordinaatit:  60.1787°N, 24.7981°E
Valmistumisvuosi:  2005
Tapiolan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tapiolan terveysasema on Espoon Tapiolassa sijaitseva Länsi-Uudenmaan hyvinvointialueen terveysasema. Terveyskeskus sijaitsee Tapiolan ydinkeskustan länsipuolella osoitteessa Ahertajantie 2.
Arkkitehtitoimisto Brunow & Maunulan suunnittelema terveysasema rakennettiin osittain vanhan Konsulttitalon tiloihin, ja se avattiin 3. lokakuuta 2005. Valmistuessaan se korvasi vanhan Tapiolan terveysaseman, joka sijaitsi Tapiolan ydinkeskustassa kauppakeskus Heikintorin laidalla.
Aiheesta muualla

Tapiolan terveysasema (Arkistoitu – Internet Archive)
Allgemeine SS

| Allgemeine SS |
| --- | --- |
 Heinrich Himmler johtaa Allgemeine SS:n seremoniaa vuonna 1938.
Toiminnassa:  syksy 1934 – 1945
Valtio:   Saksa
Puolustushaarat:  Heer (maavoimat)
Aselajit:  Schutzstaffel
Tukikohta:  Berliini, Saksa
Sodat ja taistelut:  toinen maailmansota
Komentajat
Tunnettuja komentajia:  Heinrich Himmler (1934–1945)
Allgemeine SS (suom. Yleis-SS) oli natsi-Saksan Schutzstaffelin (SS) suurin haara jäsenmäärässä mitattuna.
Allgemeine SS perustettiin syksyllä 1934 yhteisjärjestöksi niille jäsenille, jotka eivät kuuluneet SS:n sotilasmuodostelmaan Waffen-SS:ään. Allgemeine SS:n perustaminen oli osa SS:n johtajan Heinrich Himmlerin vuonna 1934 toteuttamaa uudelleenorganisointia, jossa SS jaettiin kolmeen haaraan:
Allgemeine SS (Yleis-SS)
SS-Verfügungstruppe (SS-taistelutukijoukot, josta tuli myöhemmin SS:n aseellinen haara Waffen-SS)
SS-Totenkopfverbände (SS-pääkallojoukko-osastot, keskitysleirien vartijat)
Allgemeine SS:ään kuuluivat muun muassa hallinnon jäsenet, virkamiehet ja tutkijat sekä osa-aikaisesti SS:lle työtä tehneet ja kunniajäsenet. Korkea-arvoisin kunniajäsen oli Franz Xaver Schwarz, joka oli kansallissosialistisen puolueen ja valtion varainhoitaja. Schwarzille myönnettiin kenraalieverstiä vastannut arvo SS-Obergruppenführer.
Laajimmillaan Allgemeine SS:sä olivat mukana myös SS:n poliisitehtävissä olleet. Toisen maailmansodan loppuun mennessä Allgemeinen rooli heikkeni ja tappioiden kasvaessa jäseniä siirrettiin sotilastehtäviin sekä Wehrmachtiin että Waffen-SS:ään.
Taiwanin puolustusministeri

| Taiwanin puolustusministeri |
| --- | --- |
 中華民國國防部部長
 Puolustusministerin lippu
 Nykyinen Chiu Kuo-cheng 23. helmikuuta 2021 lähtien
Perustettu:  1946
Ensimmäinen:  Bai Chongxi
Kotisivut:  https://www.mnd.gov.tw
Taiwanin puolustusministeri, virallisesti Kiinan tasavallan kansallisen puolustuksen ministeri (kiin.: 中華民國國防部部長; pinyin: Zhōnghuá mínguó guófáng bù bùzhǎng), on Kiinan tasavallan, eli Taiwanin, puolustuksesta vastaava ministeri.
Perustuslain mukaan maan asevoimien ylipäällikkö on presidentti, mutta valtioneuvostoon tulee kuulua myös puolustusministeriö, joka on vastuussa maanpuolustuksesta. Tämän johdossa olevan puolustusministerin täytyy olla siviili.
Virka perustettiin nykymuodossaan vuonna 1946 ja ensimmäisenä ministerinä toimi Bai Chongxi.
Nykyisenä puolustusministerinä toimii Chiu Kuo-cheng, joka aloitti virassaan 23. helmikuuta 2021.
Alexander Edvard Modeen

Alexander Edvard Modeen (18. maaliskuuta 1817 Narva – 31. maaliskuuta 1899 Viipuri) oli suomalainen opettaja ja oppikirjojen ja karttojen laatija.
Modeenin vanhemmat olivat Inkerin Tyrön kirkkoherra Filip Modeen (1786–1859) ja Natalia Catharina Borenius. Hän kävi Pietarin saksalaista St. Petrin koulua, oli Venäjän tie- ja vesikulkulaitoksen oppilaana 1834 ja pääsi yksityistodistuksella ylioppilaaksi Helsingissä 1835. Modeen valmistui Helsingin yliopistosta filosofian kandidaatiksi ja maisteriksi 1840 ja hänet nimitettiin seuraavana vuonna Viipurin lukion, sittemmin siviililukion ja myöhemmin lyseon historian, maantiedon ja tilastotieteen lehtoriksi. Opettajan toimesta Modeen erosi 1883. Hän toimi myös Viipurin tyttökoulujen opettajana ja tarkastajana sekä oli myös Viipurin lukion ja lyseon voimistelunopettajana 1850–1879. Modeen oli koulumaantiedon opetuksen uranuurtajia Suomessa. Hän kirjoitti useita maantiedon oppikirjoja kuten Lärobok i Finlands geographi (1866), Lärobok i geographi (1867) ja Geografi för navigationsskolor (1876). Modeen oli myös taitava kartanpiirtäjä, jonka Vuoksen seudusta piirtämä kartta oli esillä Pariisin maailmannäyttelyssä 1878. Modeen sai riemumaisterin arvon 1890.
Modeenin puoliso vuodesta 1842 oli Emilie Henriette Melart.
Teoksia

Lärobok i Finlands geografi. A. E. Modeen, Wiborg 1866, 6. painos 1885
Lärobok i geografi : bearbetad efter Stenhammar. A. E. Modeen, Wiborg 1867
Lärobok i Rysslands och Polens geografi : såsom tillägg till W. F. Palmblads lärobok i geografien. Zilliacus, Wiborg 1867
Suomen maantieteen oppikirja sekä kartta piirrustamisen osoitteeksi. Zilliacus, Wiipuri 1867, 2. painos ja uudemmat nimellä Oppikirja Suomen maantieteessä. Zilliacus - Clouberg, Wiipuri 1872, 7. painos 1894
Lärobok i geografin : bearbetad efter Ed. Erslev. Modeen, Wiborg 1870, 2. parann. painos Clouberg, Wiborg 1872, 3. parann. painos Clouberg, Wiborg 1874, 5. painos Clouberg, Wiborg 1881, 6. painos Clouberg, Wiborg 1885, ilmestyi suomeksi nimellä Oppikirja maantieteessä ; Ed. Erslevin y.m. mukaan ; suomentanut Aleksanteri Rahkonen. Clouberg, Wiipuri 1872, 2. korjattu painos 1876, 3. lisätty painos 1880, 5. painos 1886
Edouard Erslev : Allmän geografi för folkskolor och den första undervisningen ; bearbetning efter danskan af A. E. Modeen. Clouberg, Wiborg 1871, 9. painos 1898, ilmestyi suomeksi nimellä Yleinen maantiede kansakouluja ja ensimmäistä opetusta warten kirjoittanut Ed. Erslev ; A. E. Modeen'in mukailuksesta korjaten suomentanut B. F. Salonen. Clouberg, Wiipuri 1871, 2. parann. painos 1873, 11. painos 1899
Wiipurin pitäjän kartta ; toimittanut vuonna 1873 A. E. Modeen. Wiipuri 1873
Geografi för navigationsskolor ; utgifven af A. E. Modeen. Clouberg, Wiborg 1876, 2. painos 1882
Aiheesta muualla

A. E. Modeenin teoksia digitoituna Dorian Kansalliskirjastossa
Modeenin ansioluettelo (ruotsiksi) (Viitattu 23.4.2014)
Lappalainen, Antti 1984. Alexander Edvard Modeen, oppikirjantekijä ja maantieteen opetuksen uranuurtaja. Teoksessa: Koulu ja menneisyys: Suomen kouluhistoriallisen seuran vuosikirja 22(1984), ss. 100-124.
Alfonso de Jesús Hinojosa Berrones

Alfonso de Jesús Hinojosa Berrones (7. lokakuuta 1924 Monterrey – 23. helmikuuta 2017) oli meksikolainen roomalaiskatolinen piispa. Hänet vihittiin papiksi 9. lokakuuta 1949 ja nimitettiin Ciudad Victorian hiippakunnan johtoon 12. helmikuuta 1974. Piispaksi vihkiminen seurasi 5. huhtikuuta. Pääkonsekraattorina toimi Alfonso Espino y Silva, jota avustivat José de Jesús Tirado Pedraza ja Fortino Gómez León.
Hinojosa Berrones sai 10. huhtikuuta 1985 nimityksen Monterreyn arkkihiippakunnan vihkipiispaksi, jona hän toimi, kunnes jäi eläkkeelle 2. helmikuuta 2000.
Aleksei Mihnov

| Aleksei Mihnov |
| --- | --- |

Henkilötiedot
Syntynyt: 31. elokuuta 1982 (ikä 42) Kiova, Ukrainan SNT, Neuvostoliitto
Kansalaisuus:   Ukraina  Venäjä
Jääkiekkoilija
Pelipaikka:  vasen laitahyökkääjä
Maila:  vasen
Pituus:  196 cm
Paino:  108 kg
Seura
Seura:  Albatros de Brest
Sarja:  FFHG Division 1
Pelaajaura
Pääsarjaura:  2000–
Aik. seurat:  THK Tver   Dynamo Moskova   Sibir Novosibirsk   Edmonton Oilers   WBS Penguins   Lokomotiv Jaroslavl   Metallurg Magnitogorsk   HK Atlant   Avtomobilist Jekaterinburg   Jugra Hanty-Mansijsk   Neftehimik Nižnekamsk   SC Csíkszereda   Severstal Tšerepovets   Metallurg Žlobin   H’K Brest
NHL-varaus:  17. varaus, 2000 Edmonton Oilers
Aleksei Pavlovitš Mihnov (ven. Алексей Павлович Михнов, ukr. Олексій Павлович Міхнов, Oleksi Pavlovytš Mih’nov, s. 31. elokuuta 1982 Kiova, Ukrainan SNT, NL) on venäläinen jääkiekkoilija. Hänellä on myös Ukrainan kansallisuus. Kaudella 2023–2024 Mihnov edustaa Ranskan toisella sarjatasolla pelaavaa Albatros de Brestiä.
Pelaajaura

Mihnovin ammattilaisura alkoi Venäjän toiseksi korkeimmalla sarjatasolla Vysšaja Ligassa THK Tverissä vuonna 2000. Edmonton Oilersin vuoden 2000 NHL:n varaustilaisuuden ensimmäisellä kierroksella. Seuraava kausi kului HK Dynamo Moskovassa. Ensimmäinen kokonainen kausi Venäjän mestaruussarjassa oli 2002–2003, jolloin hän pelasi HK Sibir Novosibirskissä. Kaudella 2004–2005 Mihnov siirtyi Lokomotiv Jaroslavliin.
Mihnovilla oli vaikeuksia siirtyä Pohjois-Amerikkaan, sillä Lokomotiv ei ollut päästää häntä sopimuksesta. Kaudeksi 2006–2007 Mihnov pääsi viimein siirtymään Edmonton Oilersiin. Mihnov sai kuitenkin kahden ottelun jälkeen komennuksen farmiin, missä hän pelasi AHL-joukkue Wilkes-Barre/Scranton Penguinsissä. AHL:ssä hän pelasi 27 ottelua ja palasi loppukaudeksi takaisin Venäjälle ja Lokomotiviin.
Mihnov pelasi Lokomotivissa yhteensä seitsemän kautta. Kaudeksi 2011–2012 hän siirtyi Metallurg Magnitogorskiin ja sieltä seuraavaksi kaudeksi Atlantiin. Atlantissa Mihnov pelasi kahden kauden ajan ja siirtyi sen jälkeen Avtomobilist Jekaterinburgiin.
Aiheesta muualla

Kuvia tai muita tiedostoja aiheesta Aleksei Mihnov Wikimedia Commonsissa
Aleksei Mihnov The Internet Hockey Databasessa (englanniksi)
Aleksei Mihnov Elite Prospects. Everysport Media Group AB. (englanniksi)
Af Heurlin

Af Heurlin [a:v hör'li:n] on suomalainen aatelissuku, joka on ruotsalaisperäisen Heurlinin suvun haara. Heurlinin suvun juuret ovat Ruotsin Smålandissa. Kantaisä Nils Knuutinpoika oli talollinen Bergan pitäjän Hördan kylässä. Sukunimeä käytti ensimmäisenä hänen pojanpoikansa, Vetlandan kirkkoherra Gunnar Heurlinus (1648–1698). Hänen poikansa, kapteeniluutnantti Samuel Heurlin siirtyi Suomeen ja kuoli hattujen sodan Lappeenrannan taistelussa vuonna 1741. Kaksi hänen pojanpoikaansa aateloitiin 1800-luvun alkupuolella nimellä af Heurlin: valtioneuvos Anders Johan Heurlin vuonna 1830 ja hänen veljensä valtioneuvos Carl Edvard Heurlin vuonna 1840. Molempien suvut merkittiin Suomen ritarihuoneelle aatelisena sukuna numero 191. Carl Edvard af Heurlinilla ei kuitenkaan ollut poikia, joten aatelissuvun myöhemmät jäsenet ovat kaikki Anders Johan af Heurlinin jälkeläisiä. Eräs suvun haara omisti Paraisilla sijaitsevan Kuitian kartanon 1800-luvulta vuoteen 2014 asti, jolloin Ilkka Herlin osti sen.